Тортта кабызылган шәмнәрдән чыккан янгында 13 кеше үлгән

	Франциянең төньягында Руан шәһәре барында чыккан янгында 13 кеше һәлак булган, тагын алтысы зыян күргән. Янгын төн уртасында шәһәр үзәгендә урнашкан Cuba Libre дигән барда чыккан. Анда туган көн бәйрәме узган. Ут тортта кабызылган шәмнәрдән таралган. Үлүчеләрнең барысы да 18дән 25 яшькәчә егетләр һәм кызлар. 	 Аларның күбесе сөрем газы белән агулану аркасында үлгән. Бинаның түшәме янган вакытта куркыныч матдәләр бүлеп чыгарган материалдан эшләнгән булган.
  
	---	
Интертат.ру

	№ --- | 06.08.2016	


